钦定古今图书集成/历象汇编/庶征典/第176卷 > 《管窥辑要》 > 梁
## 钦定古今图书集成/历象汇编/庶征典/第176卷 > 《管窥辑要》 > 梁

### 武帝天监五年获八目四目龟

按：《梁书武帝本纪》：“天监五年夏四月，始丰县获八目
龟一。六月，新吴县获四目龟一。”

天监七年，获灵龟。

按：《梁书武帝本纪》：“七年夏四月辛未，秣陵县获灵龟
一。”

天监十年，获一角元龟。

按《梁书武帝本纪》：“十年五月癸酉，安丰县获一角元
龟。”

### 普通五年龙𩰚按梁书武帝本纪普通五年六月乙酉龙𩰚于曲阿王陂因西行至建陵城所经处树木倒折开地数十

丈。

### 简文帝大宝二年龙见

按《梁书简文帝本纪》，不载　按《陈书高祖本纪》，“简文
帝大宝二年六月，有龙见于水滨。高五丈许。五采鲜
耀。军民观者数万人。”

### 元帝承圣二年两龙见

按：《梁书元帝本纪》：“承圣二年二月庚寅，有两龙见湘
州西江。”

按《南史梁元帝本纪》：承圣二年三月，有二龙自南郡
城西升天。百姓聚观，五采分明。江陵故老窃相泣曰：
“昔年龙出建康淮西，天下大乱。今复有焉，祸至无日
矣。”帝闻而恶之，逾年遘祸。

承圣三年，有龙出城濠中，小龙随之。

按《南史梁元帝本纪》：“三年，城濠中龙腾出，焕烂五色，
竦曜入云，六七小龙相随飞去。群鱼腾跃，坠死于陆
道。龙处为窟，若数百斛。圌旧大城上常有紫气，至时
稍复消歇。”